Sekolah Kebangsaan Methodist, Petaling Jaya

Sekolah Kebangsaan Methodist Petaling Jaya atau nama ringkas yang menjadi sebutan warga sekolah iaitu MPS (Methodist Primary School), merupakan sebuah Sekolah Kebangsaan yang terletak di Jalan 5/37, 46000 Petaling Jaya, Selangor.

Terkini, Sekolah Kebangsaan Methodist Petaling Jaya mempunyai 341 orang pelajar merangkumi 195 pelajar lelaki dan 146 murid perempuan. Ia mempunyai seramai 33 orang guru. Pentadbiran sekolah ini diterajui oleh Puan Rozani binti Muri sebagai Guru Besar.

Motto Sekolah : Uphold The Truth.

Sejarah 
Sekolah Kebangsaan Methodist, Petaling Jaya merupakan sekolah ‘bongsu’ di kalangan sekolah-sekolah Mubaligh Methodist di Malaysia. Dalam usianya beratus-ratus pelajar telah meninggalkan sekolah ini dan ramai yang telah manjadi orang yang berguna kepada bangsa, agama dan negara.

Sekolah Kebangsaan Methodist dibina pada 4 januari 1960 dengan dua buah kelas dan 76 orang pelajar  buah kelas dan perempuan. Pada tahun 1980, bilangan kelas telah ditambah kepada 35 buah dengan 1705 orang murid dan 42 orang guru. Pada tahun 1970, dua blok kekal dan 18 buah kelas serta blok pentadbiran dibina melalui sumbangan kerajaan dan derma.

Kumpulan murid tahun enam yang pertama meninggalkan sekolah ini ialah pada tahun 1965. Dewan sekolah telah dibina pada tahun 1985 dengan harga RM 200,000.00. Terkini, Sekolah Kebangsaan Methodist Petaling Jaya mempunyai 341 orang pelajar merangkumi 195 pelajar lelaki dan 146 murid perempuan. Ia mempunyai seramai 35 orang staf. Sekolah Kebangsaan Methodist sentiasa berpegang kepada prinsip “It is the child that matters”.

Sekolah Kebangsaan Methodist, Petaling Jaya adalah salah sebuah sekolah yang memiliki warisan yang kaya untuk proses pengajaran dan pembelajaran. Bangunan yang terletak di kawasan yang sunyi serta jauh daripada pencemaran dan bunyi. Mempunyai dua blok bilik darjah dengan 18 buah kelas. Dilengkapi dengan Pusat Sumber, Surau, Bilik ICT, Bilik Muzik, Bilik Sains, Bengkel RBT, Bilik Pemulihan, Bilik Kaunseling, Bilik Kesihatan dan Bilik Rehat yang serba lengkap dengan internet tanpa wayar.

Dewan sekolah yang selesa untuk aktiviti permainan dalaman serta majlis-majlis rasmi sekolah dan juga kadangkala untuk kegunaan pihak PPD Petaling Utama mengadakan bengkel serta LDK. Kantin yang bersih dengan harga makanan yang berpatutan. Gelanggang permainan untuk kemudahan riadah. 

 Kemudahan Sekolah 
 Pusat Sumber
 Padang dan Gelanggang
 Makmal Komputer
 Dewan
 Makmal Sains
 Bengkel RBT
 Surau
 Kantin
 Bilik Muzik
 Pondok Rehat
 Bilik Kesihatan
 Klinik Pergigian

 Alamat
Sekolah Kebangsaan Methodist, Pj
Jalan 5/37, 
Selangor, Malaysia
Telefon =  60379565015
Emel = bbb8307@moe.edu.my
Methodist, Pj
Methodist, Pj
Kategori:Sekolah lelaki di Malaysia